ಆನ್‍ಲೈನ್‍ನಲ್ಲಿ ಹುಡ್ಗೀರನ್ನ ತೋರ್ಸಿ ಸೆಕ್ಸ್ ಬ್ಯುಸಿನೆಸ್

ಬೆಂಗಳೂರು: ಸಿಲಿಕಾನ್ ಸಿಟಿಯಲ್ಲಿ ಆನ್‍ಲೈನ್‍ನಲ್ಲಿ ಹುಡುಗಿರನ್ನು ತೋರಿಸಿ ಸೆಕ್ಸ್ ಬ್ಯುಸಿನೆಸ್ ರಾಜರೋಷವಾಗಿ ನಡೆಯುತ್ತಿದೆ. ಈ ಸೆಕ್ಸ್ ದಂಧೆಯ ಕರಾಳ ಮುಖವನ್ನ ರಹಸ್ಯ ಕಾರ್ಯಾಚರಣೆಯಲ್ಲಿ ಪಬ್ಲಿಕ್ ಟಿವಿ ಬಯಲು ಮಾಡಿದೆ.

ಡೇಟಿಂಗ್, ಚಾಟಿಂಗ್ ಅಂತ ಕಳೆದು ಹೋಗುತ್ತಿರುವ ಹುಡುಗರು ಈಗ ನಿಧಾನವಾಗಿ ಈ ಸೆಕ್ಸ್ ಬ್ಯುಸಿನೆಸ್‍ನ ಖೆಡ್ಡಾದಲ್ಲಿ ಬೀಳುತ್ತಿದ್ದಾರೆ. ಕೆಲವರು ಮಸಾಜ್‍ಗೆ ಅಂತ ಹೋಗಿ ಗೊತ್ತೇ ಆಗದಂತೆ ಈ ಕತ್ತಲೆಯ ಕೂಪದೊಳಗೆ ಬಿದ್ದು ಬಿಡುತ್ತಾರೆ. ಇನ್ನೊಂದು ದುರಂತ ಅಂದರೆ ಖಾಕಿಗಳ ಶ್ರೀರಕ್ಷೆಯಿಂದಲೇ ಬೆಂಗಳೂರಿನಲ್ಲಿ ಸೆಕ್ಸ್ ದಂಧೆ ರಾಜಾರೋಷವಾಗಿ ನಡೆಯುತ್ತಿದೆ.

ಆನ್‍ಲೈನ್ ಮೂಲಕ ರಾಜಧಾನಿಯಲ್ಲಿ ಸೆಕ್ಸ್ ದಂಧೆ ತೆರೆದುಕೊಂಡಿದ್ದು, ಸೆಕ್ಸ್‌ಗೆ ಅಂತಾನೆ ಹಲವಾರು ವೆಬ್‍ಸೈಟ್‍ಗಳಿವೆ. ಅದರಲ್ಲಿ ಲೊಕ್ಯಾಂಟೋ ಆಪನ್ನ ಚೂಸ್ ಮಾಡಿಕೊಂಡು ನಿಮ್ಮ ಪಬ್ಲಿಕ್ ಟಿವಿ ತಂಡ ಪ್ರಾಣದ ಹಂಗು ತೊರೆದು ರಹಸ್ಯ ಕಾರ್ಯಾಚರಣೆಗೆ ಇಳಿದಿತ್ತು.

ಲೊಕ್ಯಾಂಟೋ ಎಂಬ ಆನ್‍ಲೈನ್ ವೆಬ್‍ಸೈಟ್ ಮೂಲಕ ರಾಜಧಾನಿಯಲ್ಲಿ ರಾಜಾರೋಷವಾಗಿ ಸೆಕ್ಸ್ ದಂಧೆ ನಡೆಯುತ್ತಿದೆ. ಈ ದಂಧೆಯನ್ನ ಡೆಡ್ಲಿ ತಂಡವೊಂದು ಆಪರೇಟ್ ಮಾಡುತ್ತದೆ. ಸೆಕ್ಸ್ ಆಸೆ ತೋರಿಸಿ, ಕೈಯಲ್ಲಿರುವ ಸಾವಿರಾರು ರೂಪಾಯಿ ಹಣವನ್ನ ವಸೂಲಿ ಮಾಡುತ್ತದೆ. ಒಂದು ವೇಳೆ ಕೇಳಿದಷ್ಟು ಹಣ ನೀಡಿಲ್ಲ ಅಂದರೆ ರೂಮಲ್ಲಿ ಕೂಡಿ ಹಾಕಿ ಮಾರಣಾಂತಿಕವಾಗಿ ಹಲ್ಲೆ ಮಾಡುತ್ತಾರೆ. ಅಷ್ಟೇ ಅಲ್ಲದೆ ಕುತ್ತಿಗೆ ಮೇಲೆ ಚಾಕು ಇಟ್ಟು, ಹಣವನ್ನು ಪೀಕುತ್ತಿದೆ.

ಪಬ್ಲಿಕ್ ಟಿವಿ ತಂಡ ಮೊದಲಿಗೆ ಲೋಕ್ಯಂಟೋ ಆಪ್‍ನಲ್ಲಿ ಹುಡುಗಿಗೆ ಕಾಲ್ ಮಾಡಿತ್ತು. ಆಗ ಕಾಲೇಜ್ ಹುಡುಗಿಯರು ಬನ್ನಿ ಏನು ತೊಂದರೆ ಇಲ್ಲ ಎಂದು ಬಾಣಸವಾಡಿಗೆ ಕರೆಸಿಕೊಂಡಿದ್ದಾರೆ. ಬಾಣಸವಾಡಿಗೆ ತೆರಳಿದ ತಂಡಕ್ಕೆ ಅಪರಿಚಿತ ನಂಬರ್ ಕಾಲ್‍ನಲ್ಲೇ ಲೆಫ್ಟು ರೈಟು ಅಂತೆಲ್ಲಾ ಅಡ್ರೆಸ್ ಹೇಳಿ ಪಿಂಪ್ ಒಬ್ಬ ಕರೆಸಿಕೊಂಡನು.

ಆನ್‍ಲೈನ್ ಸೆಕ್ಸ್‌ದಂಧೆ
ಮಧ್ಯವರ್ತಿ : ಫೋನ್ ಪೇ ಮಾಡಣ್ಣ
ಪ್ರತಿನಿಧಿ : ಫೋನ್ ಪೇ ನಾನು ಲಿಂಕ್ ಮಾಡಿಲ್ಲ
ಮಧ್ಯವರ್ತಿ : ಈಗ ತಾನೇ ಅಂದೆ ಅಲ್ಲಣ್ಣ. ನಾನು ಹೇಳೋದು ಕೇಳ್ಕೋ. ಈಗ ನಾಟಕ ಆಡ್ತಿದ್ದೀಯಾ? ಗಾಡಿ ಹತ್ರ ಹೋಗಬೇಕು ಅಂತ
ಮಧ್ಯವರ್ತಿ : ಮೊದ್ಲು ಫೋನ್ ಪೇ ಓಪನ್ ಮಾಡು
ಪ್ರತಿನಿಧಿ : ಮಾಡ್ತೀನಿ ಇರಿ
ಮಧ್ಯವರ್ತಿ : ಜಾಸ್ತಿ ಮಾತಾಬೇಡ. ಮೊದ್ಲು ಫೋನ್ ಆಫ್ ಮಾಡು
ಪ್ರತಿನಿಧಿ : ಮಾಡ್ತೀನಿ.. ಮಾಡ್ತೀನಿ
ಮಧ್ಯವರ್ತಿ : ಮೊದ್ಲು ಆನ್ ಮಾಡಲೇ.. ಕುತ್ಕೊಳಲೇ..
ಪ್ರತಿನಿಧಿ : ಅಲ್ಲ.. ಫೋನ್
ಇನ್ನೊಬ್ಬ ಮಧ್ಯವರ್ತಿ : ಒಳ್ಳೆ ರೀತಿ ಹೇಳಿದ್ರೆ ಅರ್ಥ ಆಗ್ತಿಲ್ವಾ?
ಪ್ರತಿನಿಧಿ : ಹೇಳೋದು ಕೇಳಿ
ಮಧ್ಯವರ್ತಿ : ಆನ್ ಮಾಡು. ಸುಮ್ನೆ ಆನ್ ಮಾಡು. ತಲೆ ತಿನ್ಬೇಡ ನಂಗೆ. ಹುಡ್ಗಿರ ತೋರಿಸ್ದೆ.. ರೂಮ್‍ನ ತೋರಿಸ್ದೆ. ಹ್ಞಾ.. ಮಾಡು..
ಪ್ರತಿನಿಧಿ : ತೋರಿಸಿದ್ದೀರಿ ಇಲ್ಲ ಅಂದಿಲ್ಲ
ಮಧ್ಯವರ್ತಿ : ಹೇ… ತಡಿ ಭಾಯ್. ಜಾಸ್ತಿ ಬೇಡ. ಫೋನ್ ಪೇ ಮಾಡು ಗುರು
ಪ್ರತಿನಿಧಿ : ನಂಬರ್ ಹೇಳಿ.
ಮಧ್ಯವರ್ತಿ : ಆನ್ ಮಾಡು. 84948 28*** ಬಂದಿರೋದು ಉಂಟು ಮಾಡೋಕೆ ಏನು ಪ್ರಾಬ್ಲಂ.
ಪ್ರತಿನಿಧಿ : ಎಷ್ಟು 2ಕೆ ನಾ. ಕುತ್ಕೋ ಅಣ್ಣ.. ಮಾಡ್ತೀನಿ.
ಮಧ್ಯವರ್ತಿ : ಪೊಲೀಸ್ ಟ್ರೈನಿಂಗ್ ಮಾಡವ್ನೇ ಅವನು ಅಂತ
ಇನ್ನೊಬ್ಬ ಮಧ್ಯವರ್ತಿ : ಫೇಲ್‍ಡ್ ಆಗ್ತಿದೆ ಲೇ..
ಮಧ್ಯವರ್ತಿ : ಪೇಲ್‍ಡ್ ಆದ್ರೆ ಅವನ್ನ ಬಿಡೋರು ಯಾರು. ನಾಟಕ ಆಡಿದ್ರೆ ಬಿಡವ್ರು ಯಾರು..? ಬಂದವ್ನೇ ಮಾಡಿಕೊಂಡು ಹೋಗ್ಬೇಕು ಅಷ್ಟೇ. ಮಾಡಿಕೊಂಡು ಹೋದ್ರೆನೆ ನಾ ನಿನ್ನ ಬಿಡೋದು
ಪ್ರತಿನಿಧಿ : ಫೇಲಾಗ್ತಿದೆ ಟ್ರಾನ್ಸಾಕ್ಷನ್..
ಮಧ್ಯವರ್ತಿ : ಫೇಲ್ ಆದ್ರೆ ಮೊಬೈಲ್ ಕೊಡು. 2 ಸಾವಿರ ಕೊಡ್ತೀನಿ. ಮಾಡಿಕೊಂಡು ಹೋಗು

ಮಧ್ಯವರ್ತಿ : ಕಾರ್ಡ್ ಇದ್ರೆ, ಕಾರ್ಡಲ್ಲಿ ಮಾಡು ಸುಮ್ನೆ
ಪ್ರತಿನಿಧಿ : ಪರ್ಸ್ ತಂದಿಲ್ಲ
ಮಧ್ಯವರ್ತಿ : ಏಟು ತಿಂತೀ ಫೋನ್ ಕಿತ್ಕೊಂಡ್ ಕಳಿಸ್ತೀನಿ
ಮಧ್ಯವರ್ತಿ : ಸಾರ್… ಬಂದಿದಿರಲ್ಲ ನೀವು. ಪೇಮೆಂಟ್ ಕೊಡಿ.. ಮಾಡಿ..
ಪ್ರತಿನಿಧಿ : ಟ್ರಾನ್ಸಾಕ್ಷನ್ ಆಗ್ತಿಲ್ಲ ಅಷ್ಟೇ..
ಮಧ್ಯವರ್ತಿ : ಹುಡ್ಗಿ ಏನು ಶೋಕೇಸಾ ನೋಡ್ಕೊಂಡ್ ಹೋಗೋಕೆ. ಪೇಮೆಂಟ್ ಮಾಡಿ. ಸುಮ್ನೆ ಯಾಕೆ ಒದೆ ತಿಂತೀರಾ..? ಅವ್ರಿಗೂ ಮೇಲಿಂದ ಪ್ರೆಷರ್ ಮಾಡ್ತಾರೆ

ಪ್ರತಿನಿಧಿ : ಟ್ರಾನ್ಸಾಕ್ಷನ್ ಆಗ್ತಿಲ್ಲ
ಮಧ್ಯವರ್ತಿ : ಓಕೆ ಫ್ರೆಂಡ್ ಹತ್ರ ಹಾಕ್ಸಿ. ನೋ ಪ್ರಾಬ್ಲಂ
ಮಧ್ಯವರ್ತಿ : ಈಗ ನಾಟಕ ಆಡ್ತವ್ನೆ. ಹೊಡುಸ್ಕೊಂಡು ಬಿಡ್ತಿಯಾ ನೋಡು. ನಿನ್ನಂತವ್ರನ್ನ ಎಷ್ಟು ಜನ್ರನ್ನ ನೋಡಿಲ್ಲ ನಾನು
ಮಧ್ಯವರ್ತಿ : ದಿನಕ್ಕೆ ಐವತ್ತು ಜನ್ರನ್ನ ನೋಡ್ತಾರೆ. ಎಂತೆಥವರನ್ನ ನೋಡ್ತೇವೆ.
ಪ್ರತಿನಿಧಿ : ಹಂಗಂತಲ್ಲ
ಮಧ್ಯವರ್ತಿ : ಹೇ, ಸುಮ್ನೆ ಮಾಡು.. ಓದೆ ತಿನ್ಬೇಡ.
ಮಧ್ಯವರ್ತಿ : ನೋಡ್ತೀನಿ.. 5 ನಿಮಿಷ ನಿನಗೆ ಟೈಮ್ ಕೊಡ್ತೀನಿ.. ಫೋನ್ ಕಿತ್ಕೊಳ್ತೇನೆ. ಏಟ್ ಹೊಡೀತೀನಿ.
ಪ್ರತಿನಿಧಿ : ನೀವು ವಾರ್ನ್ ಮಾಡೋದು ಸರಿ ಅನ್ಸಲ್ಲ
ಮಧ್ಯವರ್ತಿ : ವಾರ್ನ್ ಅಲ್ಲ. ನಿನ್ನ ಕರ್ಕೊಂಡು ಬಂದು ಎಷ್ಟು ಹೊತ್ತಾಯ್ತು

ಹೀಗೆ ಜೇಬಿನಲ್ಲಿ ಎಷ್ಟು ಹಣ ಇರುತ್ತದೋ ಅಷ್ಟು ಕೊಡಲೇಬೇಕು. ಮಾತ್ರವಲ್ಲ ಪೋನ್ ಪೇ, ಗೂಗಲ್ ಪೇ ನಲ್ಲಿ ಇರುವ ಹಣವನ್ನೂ ಟ್ರಾನ್ಸಕ್ಷನ್ ಮಾಡಲೇಬೇಕು. ಇಲ್ಲವಾದರೆ, ಹಲ್ಲೆ ಮಾಡಿ ಕುತ್ತಿಗೆಯ ಮೇಲೆ ಚಾಕು ಇಡುತ್ತಾರೆ. ಹೀಗೆ ಕೇವಲ ಬಾಣಸವಾಡಿಯಲ್ಲಿ ಮಾತ್ರವಲ್ಲ ನಾಗಸಂದ್ರ, ಹೆಬ್ಬಾಳ, ಮೆಜೆಸ್ಟಿಕ್, ಮತ್ತಿಕೆರೆ ಸೇರಿದಂತೆ ಬೆಂಗಳೂರಿನ ಹಲವಡೆ ನಾಯಿ ಕೊಡೆಗಳಂತೆ ಸೆಕ್ಸ್ ದಂಧೆಗಳು ಶುರುವಾಗಿವೆ.